​Ek het so lank na die Oktober toer saam met Len Muller en Ray Dylan uitgesien en binne 'n oogwink is dit verby!!
​St Francis - Dit was so lekker om die dorpie te leer ken. Dis pragtig en die mense is baie vriendelik. Dankie Harm en jou gesin vir 'n warm ontvangs , lekker kos en show en ook die verjaardag geskenk
​Heroldsbaai - Bush Lapa - hierdie plek le my na aan die hart. Ek ht in 2015 vir KD ontmoet en soos toe het dit soos 'n tuiste gevoel. Dankie Bush Lapa ek hoop om julle gou weer te sien
​Rustenburg - Family Courtyard - Hier het ek die mense van Care 2bKind ontmoet. Mense wat hulle harte oopmaak vir ander wat swaarkry... sommer ook 'n gemaklike venue waar almal lekker saam kuier
​Die toer het ongelooflik baie vir my beteken... ek het 'n onvergeetlike 21ste verjaardag gehad. Baie dankie vir elke geskenk, gesels en elkeen wat 'n CD gekoop het... julle is kosbaar. Dankie vir die geskenke uit Italie ... ek het nie genoeg woorde nie
​Dankie Vaughn van Wyk van The Legacy Events vir die geleentheid en vertroue wat jy in my gestel het...ek waardeer dit opreg